
ԳԼՈՒԽ 1 ․ ՈՒՍՈՒՑՄԱՆ ՆՊԱՏԱԿԸ՝ ԸՍՏ ԿՐԹԱԿԱՆ ԱՍՏԻՃԱՆՆԵՐԻ

1. «Տեխնոլոգիա» ուսումնական առարկայի նպատակը ստեղծարար, նորարար, նախաձեռնող, ձեռնարկատիրական մտածողություն, ազգային նկարագիր ունեցող անձի ձևավորումն է, որն արվեստին ու արհեստին հաղորդակցվելու, աշխատանքի  ձևերին և նորագույն տեխնոլոգիաներին տիրապետելու, ռեսուրսներն արդյունավետ տնօրինելու միջոցով ստեղծում է մարդկային կարիքներին համապատասխանող ապրանքներ, ծառայություններ և համակարգեր: «Տեխնոլոգիա» առարկան շուկայական տնտեսության պայմաններում նպաստում է սովորողների մասնագիտական կողմնորոշմանը, ձևավորում է բազմակողմանի և ներդաշնակ զարգացած անձ, նախապատրաստում է նրան ինքնուրույն կյանքի:
2. Առարկայի ուսուցումը նպատակաուղղված է «Հանրակրթության պետական չափորոշիչ» փաստաթղթով սահմանված հետևյալ վերջնարդյունքների ձևավորմանը:
1 Տարրական ծրագրի ավարտին սովորողը պետք է՝
ա. կարդալու և լսելու միջոցով ընկալի առաջադրված խնդիրը, վերլուծի այն և մշակի քայլեր դրա լուծման համար,
բ. դրսևորի տրամաբանական, ստեղծագործական մտածողություն, անդրադառնա և արձագանքի իր և ուրիշների ստեղծած աշխատանքին,
գ. համատեղ կամ ինքնուրույն իրականացնի պարզ հետազոտական աշխատանքներ, անի եզրակացություններ՝ հիմնվելով ստացված տվյալների և դիտարկումների վրա, փաստերն օգտագործի իր գաղափարները հիմնավորելու համար և ներկայացնի ստացված արդյունքը պարզ գիտական բառապաշարով.
դ. հիմնավորի, որ շրջակա աշխարհի ճանաչողության եղանակներից մեկը գիտությունն է, ներկայացնի մարդու և բնության վրա գիտության որոշ ձեռքբերումների ազդեցությունը,
ե. օգտագործի ունեցած գիտելիքները և հմտությունները օբյեկտները չափելու, հաշվելու, համեմատելու, նկարագրելու, դրանց քանակական, որակական և տարածական պարզ հարաբերակցությունները գնահատելու համար.
զ. ցուցադրի և պատկերի որոշ երկրաչափական պատկերներ, ունենա պարզ տարածական պատկերացում,
է. բերի ձեռնարկատիրական գործունեության օրինակներ.
ը. դրսևորի տարրական աշխատանքային հմտություններ, անվտանգ օգտվի կենցաղային սարքերից, աշխատանքային որոշ գործիքներից և նյութերից․
թ. գտնի իր սխալները և քայլեր կատարի դրանք ինքնուրույն կամ աջակցությամբ ուղղելու համար.
ժ. ներկայացնի իր ընտանեկան, ազգային և քաղաքացիական պատկանելությունը. ցուցաբերի այլ ազգերի, ավանդույթների, արժեքների նկատմամբ հետաքրքրություն և հարգանք.
ժա. պահպանի սեփական մարմնի խնամքի, հիգիենայի և անվտանգ վարքագծի կանոնները, ներկայացնի առողջ, բազմազան և բալանսավորված սնվելու անհրաժեշտությունը.
ժբ. կարևորի աշխատանքը, ճանաչի տարբեր մասնագիտություններ և զբաղմունքներ, ըստ մասնագիտության աշխատանքային գործիքները և գործառույթները:

2 Հիմնական ծրագրի ավարտին սովորողը պետք է՝
ա. իրականացնի չափումներ, կատարի մոտավոր ու ճշգրիտ հաշվարկներ և գնահատի արդյունքները՝ ընտրելով և օգտագործելով համապատասխան հասկացություններ, սկզբունքներ, նյութեր և սարքավորումներ.
բ. կիրառի երկրաչափական պատկերների և մարմինների մասին գիտելիքներն ամենօրյա կյանքում և հարակից ուսումնական առարկաներն ուսումնասիրելիս․
գ. վերլուծի, գնահատի և առաջարկի դասակարգման, տարբերակման կամ խմբավորման չափանիշներ՝ ելնելով խնդրի պահանջից․
դ. ներկայացնի գիտության նվաճումների՝ տեխնիկայի և տեխնոլոգիաների կիրառության հավանական ազդեցությունը բնության, մարդու և հասարակության վրա․
ե. տարբերի ձեռնարկատիրական գործունեության տեսակները և իրականացման ձևերը, նկարագրի կորպորատիվ սոցիալական պատասխանատվությունը և սկզբունքների կիրառման անհրաժեշտությունը բիզնես գործունեության մեջ․
զ. ցուցաբերի իր գործունեությունը պլանավորելու և ժամանակը արդյունավետ տնօրինելու կարողություններ.
Է. դրսևորի հետազոտելու, փորձարկելու, տարբեր գործիքակազմեր համադրելու կարողություն, ուրիշների հետ համատեղ կամ ինքնուրույն մշակի և իրականացնի նախագծեր․
ը. կարդալու և լսելու միջոցով ստանա, վերլուծի, գնահատի և ներկայացնի անհրաժեշտ տվյալներ, առաջարկի վարկածներ․
թ. կարդալու և լսելու միջոցով գտնի, ընկալի և օգտագործի տեղեկույթ տարբեր աղբյուրներից, որոշի և բնութագրի աղբյուրի արժանահավատությունը և այն օգտագործելիս հղումներ անի․
ժ. արտահայտի, հիմնավորի և պաշտպանի սեփական տեսակետը և դիրքորոշումը․
ժա. արդյունավետ կազմակերպի իր ուսումնական գործընթացը և ավարտի աշխատանքները՝ առանց անմիջական վերահսկողության, կիրառի ինքնակրթության որոշ մեթոդներ․
ժբ. ճանաչի և արժևորի իր ազգային մշակույթը, նյութական և ոչ նյութական ժառանգությունը, դրա առանձնահատկությունները և ներդրումը համաշխարհային մշակույթի մեջ.
ժգ. դրսևորի աշխատանքային հմտություններ, հմուտ և անվտանգ օգտագործի տարբեր սարքեր, գործիքներ և նյութեր․
ժդ. բացահայտի և զարգացնի իր հետաքրքրություններն ու նախասիրությունները և կատարել նախնական ինքնորոշում՝ հիմնվելով մասնագիտական կրթության հնարավորությունների վրա։

ԳԼՈՒԽ 2. ԱՌԱՐԿԱՅԻ ԸՆԴՀԱՆՈՒՐ ԲՆՈՒԹԱԳԻՐԸ

3. Հանրակրթության պետական չափորոշչին համապատասխան՝ 1–4-րդ դասարաններում առարկան ընդգրկված է «Արվեստ և արհեստ» ուսումնական բնագավառի առարկայացանկում։ 5–6-րդ դասարաններում այն ուսումնասիրվում է «ԲՏՃՄ» ուսումնական բնագավառի շրջանակում։ 7-12-րդ դասարաններում առարկայի ուսումնասիրությունը կարող է շարունակվել առանձին կամ ինտեգրված առարկաների միջոցով: 
4. Առարկայի բովանդակությունը կառուցվում է 5 հիմնական գաղափարների վրա՝ պարուրաձև սկզբունքով: 
5. «Տեխնոլոգիա» առարկայի ուսուցումը տարրական դպրոցում նպատակաուղղված է նյութերի, դրանց հատկությունների, մշակման եղանակների, մարդու կյանքում աշխատանքի դերի կարևորության, մասնագիտությունների մասին գիտելիքների ձեռքբերմանն ու ընդլայնմանը, նախնական աշխատանքային հմտությունների, աշխատանքային գործիքների գործառույթների, կենցաղային սարքերն ու գործիքներն անվտանգ կիրառելու, նյութերը մշակելու և արդյունավետ օգտագործելու հմտությունների ձևավորմանն ու զարգացմանը: Կրտսեր դպրոցականը նյութերն ուսումնասիրելու, համեմատելու, համադրելու, մշակելու, պարզ դիտարկումներ կատարելու, պրակտիկ աշխատանքի բազմազան ձևերին, ձեռարվեստի տարբեր տեսակներին տիրապետելու շնորհիվ կկարողանա նախապատրաստվել հետագա աշխատանքին:
6. Տարրական դասարաններում ուսուցման բովանդակության առանցքում գտնվում են նյութերը, դրանց հատկությունների ուսումնասիրությունը և մշակման հիմնական եղանակներին տիրապետումը՝ պարզից դեպի բարդ սկզբունքի պահպանմամբ։ Ուսուցման այս փուլում առաջնահերթություն է տրվում սովորողների գործնական փորձի ձևավորմանը, նյութերի անվտանգ կիրառմանը և ձեռքի հմտությունների զարգացմանը։
7. Առաջին և երկրորդ դասարաններում ստեղծագործական գործունեության հիմնական նյութերն են թուղթը, ինչպես նաև բնական և արհեստական նյութերը, որոնց միջոցով սովորողները ձեռք են բերում նյութերի ճանաչման, համադրման և մշակման նախնական հմտություններ։
8. Մանածագործական նյութերով աշխատանքը սկսվում է երրորդ դասարանից, երբ սովորողներն արդեն ունեն նյութերի հետ աշխատելու բավարար փորձ և կարող են պահպանել անվտանգության կանոնները՝ աշխատելով տարբեր տեսակի ասեղներով և մկրատներով։
9. Ստեղծագործական աշխատանքի տեսակների ընտրությունը ևս իրականացվում է նույն տրամաբանությամբ՝ ապահովելով հմտությունների աստիճանական զարգացում։ Այդ համատեքստում նախատեսվում են տարբեր տեսակի աշխատանքներ՝ ապլիկացիա, խճանկար, օրիգամի (հարթ, տարածական), մոդուլային օրիգամի, թելանկար, կոմպոզիցիոն և այլ ստեղծագործական աշխատանքներ։
10. Չորրորդ դասարանից սկսվում է ծանոթացումը գծագրական պարզ գործիքներին, ձեռարվեստի տարբեր տեսակներին, դեկորատիվ-կիրառական արվեստին, ինչպես նաև հայկական զարդանախշերի իմաստային և գաղափարական բովանդակությանը։ Այս փուլում սովորողները ծանոթանում են նաև գեղարվեստական շինվածքներ նախագծելու պարզագույն տեխնիկաներին՝ զարգացնելով ձևի, կառուցվածքի և զարդավորման փոխկապակցված ընկալումը։
11. «Տեխնոլոգիա» առարկայի ուսուցումը միջին դպրոցում ենթադրում է սովորողների ընդհանուր տեխնոլոգիական իրազեկություն՝ տեխնոլոգիական մտածողության ձևավորման նպատակով, տեխնոլոգիական գիտելիքների և կենցաղային հմտությունների ձեռքբերում: Դասավանդումը նպատակաուղղված է տարրական աշխատանքային հմտությունների ձևավորմանը, գիտության նվաճումների, բնության, մարդու և հասարակության վրա տեխնիկայի ու տեխնոլոգիաների կիրառության հավանական ազդեցության և ձեռնարկատիրության մասին սովորողի գիտելիքների ընդլայնմանը, իր գործունեությունը պլանավորելու և ժամանակն արդյունավետ տնօրինելու կարողությունների ձևավորմանը: «Տեխնոլոգիա» առարկայի ուսուցումը նաև նպաստում է սովորողների մասնագիտական կողմնորոշմանը՝  արհեստներին ծանոթանալու միջոցով:



ԳԼՈՒԽ 3. ՈՒՍՈՒՄՆԱՌՈՒԹՅԱՆ ԱԿՆԿԱԼՎՈՂ ՎԵՐՋՆԱՐԴՅՈՒՆՔՆԵՐԸ

	1) Գ/Գ1-1
	Օգտվել գծագրական գործիքներից և պիտույքներից, տարբերել ստանդարտ ձևաչափերը:

	2) Գ/Գ1-2
	Կիրառել մասշտաբ, գծագրել երկրաչափական պատկերներ:

	3) Գ/Գ1-3
	Պրոյեկտել պարզ առարկաները երեք հարթությունների վրա:

	4) Գ/Գ1-4
	Կարդալու և լսելու միջոցով վերլուծել և ընկալել գծագրերն ու պայմանական նշանները, կատարել երկրաչափական կառուցումներ:

	5) Գ/Գ1-5
	Կառուցել պարզ եռաչափ մարմինների փռվածքներ։

	6) Գ/Գ2-1
	Տարբերել և գծել պարզ մեխանիզմների մասեր։ 

	7) Գ/Գ2-2
	Կիրառել գծագրի չափադրման սկզբունքները

	8) Գ/Գ2-3
	Կատարել պարզ էսքիզ և տեխնիկական նկար։

	9) Գ/Գ2-4
	Գծել պարզ մեխանիզմների մասեր։

	10) Գ/Գ3-1
	Գծել շինարարական պարզ գծագիր

	11) Գ/Գ3-2
	Տարբերել շինարարական գծագրերի սիմվոլիկ պատկերումները և ձևավորել գծագիրը ստանդարտներին համապատասխան:

	12) ՆԿ/ՆԿ1-1
	Դասակարգել նյութերն՝ ըստ հատկությունների և ծագման:

	13) ՆԿ/ՆԿ1-2
	Լսել և ըմբռնել նյութերի հատկությունների վերաբերյալ բացատրությունները, կարդալու միջոցով վերլուծել դրանց կիրառության բնագավառները:

	14) ՆԿ/ՆԿ1-3
	Ընտրել և օգտագործել համապատասխան նյութեր ու ռեսուրսներ դիզայներական և նախագծային աշխատանքի համար:

	15) ՆԿ/ՆԿ1-4
	Կարդալու և լսելու միջոցով ընկալել և ներկայացնել, թե ինչ նշանակություն ունեն ռեսուրսների խնայողական օգտագործումը և վերամշակումը հասարակության կայուն զարգացման համար:

	16) ՆԿ/ՆԿ1-5
	Հիմնավորել հարթ և տարածական շինվածքներ պատրաստելու համար համապատասխան նյութի ընտրությունը:

	17) ՆԿ/ՆԿ2-1
	Ցուցադրել նյութերի մշակման եղանակները:

	18) ՆԿ/ՆԿ2-2
	Պատրաստել շինվածքներ տարբեր տեխնիկաներով (ապլիկացիա, օրիգամի, թելանկար և այլն)՝ ըստ նմուշի, ըստ նկարի կամ գծագրի, ըստ սեփական մտահղացման: 

	19) ՆԿ/ՆԿ2-3
	Ընտրել և օգտագործել համապատասխան գործիքներ և սարքավորումներ նյութերի մշակման համար՝ պահպանելով անվտանգության կանոնները:

	20) ՆԿ/ՆԿ2-4
	Պարզաբանել նյութերի մշակման ընթացքում շրջակա միջավայրին հասցվող վնասները նվազագույնի հասցնելու անհրաժեշտության մասին:

	21) ՆԿ/ՆԿ3-1
	Տարբերել շարժում փոխանցող մեխանիզմները և դրանց սխեմատիկ պատկերման պայմանական նշանները:

	22) ՆԿ/ՆԿ3-2
	Հավաքել տարբեր գործառույթների համար կիրառվող կառուցվածքներ և մեխանիզմներ։ 

	23) ԳԱ/ԳԱ4-1
	Իմանալ լույսի, ձայնի, էլեկտրականության հետ կապված որոշ օրինաչափություններ և երևույթներ:

	24) ԳԱ/ԳԱ4-2
	Լսել և ըմբռնել էլեկտրական և էլեկտրոնային սարքերի աշխատանքի սկզբունքների բացատրությունները, կարդալու միջոցով վերլուծել դրանց կիրառության ոլորտները։

	25) Ձ/Ձ1-1
	Կարդալու և լսելու միջոցով ընկալել ձեռնարկատիրական գործունեության օրինակները և մեկնաբանել, թե ինչպես կարելի է իրականացնել այն Հայաստանի Հանրապետությունում:

	26) Ձ/Ձ1-2
	Հիմնավորել բիզնես գաղափարը, կազմել բիզնես պլան:

	27) Ձ/Ձ1-3
	Տարբերակել ձեռնարկատիրական գործունեության հիմնական տեսակները:

	28) Ձ/Ձ2-1
	Հիմնավորել ռեսուրսներն արդյունավետ օգտագործելու կարևորությունը:

	29) Ձ/Ձ2-2
	Տարբերակել արտադրության գործոնները:

	30) Ձ/Ձ3-1
	Ներկայացնել գովազդի կանոնները, գովազդել պատրաստվածքը:

	31) Ձ/Ձ3-2
	Կարդալու և լսելու միջոցով հավաքագրել և վերլուծել շուկայի վերաբերյալ տեղեկություններ:

	32) ՏԿ/ՏԿ1-1
	Ներկայացնել խոհանոցի կահավորանքի, խնամքի, սպասքադրման կանոնները:

	33) ՏԿ/ՏԿ1-2
	Պատրաստել առողջ և ռացիոնալ սնունդ՝ պահպանելով անվտանգության կանոնները և սանիտարահիգիենիկ պահանջները:

	34) ՏԿ/ՏԿ1-3
	Կարդալու և լսելու միջոցով վերլուծել սննդային մակնշումները և գովազդային տեղեկությունները, բացատրել տարբեր սննդատեսակների պատրաստման սկզբունքները։

	35) ՏԿ/ՏԿ1-4
	Տարբերակել սննդի պատրաստման, պահպանման, վերամշակման սկզբունքները, ներկայացնել դրանց կապը սննդարարության հետ

	36) ՏԿ/ՏԿ2-1
	Ներկայացնել հագուստին ներկայացվող պահանջները

	37) ՏԿ/ՏԿ2-2
	Լսել և ըմբռնել հայկական տարազի և զարդանախշերի մասին պատմություններն ու բացատրությունները, կարդալու միջոցով վերլուծել դրանց իմաստային և գաղափարական բովանդակությունը:

	38) ՏԿ/ՏԿ2-3
	Ընտրել գործվածք՝ հագուստի գործառնությանը համապատասխան։

	39) ՏԿ/ՏԿ2-4
	Նախագծել (մոդելավորել) հագուստի պարզ տեսակներ:

	40) ՏԿ/ՏԿ3-1
	Նկարագրել անձնական հիգիենայի և վարվեցողության պարզ կանոնները:

	41) ՏԿ/ՏԿ3-2
	Նկարագրել կենցաղային իրերի խնամքի կանոնները:

	42) ՏԿ/ՏԿ4-1
	Կազմել կենցաղային առարկաների ձևավորման քայլաշար՝ պահպանելով դիզայնի սկզբունքները:

	43) ՏԿ/ՏԿ4-2
	Տիրապետել  հայկական ժողովրդական արհեստներին:

	44) ՏԿ/ՏԿ4-3
	Տարբերակել ձեռարվեստի տեսակները:



ԳԼՈՒԽ 4. ԱՌԱՐԿԱՅԻ ԲՈՎԱՆԴԱԿՈՒԹՅԱՆ ԿԱՌՈՒՑՄԱՆ ՀԻՄՆԱԿԱՆ ՍԿԶԲՈՒՆՔՆԵՐԸ

12. «Տեխնոլոգիա» առարկայի ուսուցումը հիմնվում է բնության մեջ, սոցիալական միջավայրում նյութի, էներգիայի, տեղեկատվության, առարկաների փոխակերպման և դրանք մարդուն ծառայեցնելու որոշակի գործընթացների տիրապետման վրա:
13. Ուսուցման բովանդակությունը պայմանավորված է սովորողների կրթական կարիքներով, հետաքրքրություններով, ոչ թե սեռով:
14. «Տեխնոլոգիա» առարկայի ուսումնական ծրագիրը կառուցվում է 5 հիմնական գաղափարների վրա՝
1) Գրաֆիկա (Գ),
2) Նյութեր և կառուցվածքներ (ՆԿ),
3) Գործընթացներ և արտադրություն (ԳԱ),
4) Ձեռնարկատիրություն (Ձ),
5) Տեխնոլոգիա և կյանք (ՏԿ):
15. Նշված հիմնական գաղափարները առավել հստակեցվում և կոնկրետացվում են հաջորդ երեք մակարդակներում:

	ՀԻՄՆԱԿԱՆ ԳԱՂԱՓԱՐՆԵՐ

	I մակարդակ
	II մակարդակ
	 III մակարդակ                             

	Գրաֆիկա
(Գ)
	Գծագրության հիմունքները
(Գ1)
	Գծագրական գործիքներ, նյութեր և պիտույքներ 

	
	
	Ստանդարտ, մասշտաբ, ձևաչափեր

	
	
	Կետի և գծի պրոյեկտում

	
	
	Երկրաչափական կառուցումներ

	
	
	Առարկաների եռաչափ պատկերում և փռվածք

	
	Տեխնիկական գծագրություն (Գ2)
	Գծագրերում մեխանիզմների մասերի պատկերում

	
	
	Չափադրման հիմնական սկզբունքներ

	
	
	Տեխնիկական նկար, էսքիզ 

	
	
	Պարզ հավաքական գծագիր

	
	Շինարարական գծագրություն (Գ3)
	Շինարարական գծագրերի առանձնահատկութ յունները (տեսք, հատույթ, հատակագիծ)

	
	
	Շինարարական գծագրերում սիմվոլիկ պատկերումներ, մասշտաբ

	





Նյութեր և կառուցվածքներ
(ՆԿ)
	Նյութեր և ռեսուրսներ
(ՆԿ 1)
	Նյութերի տեսակներն ու դասակարգումը

	
	
	Նյութերի հատկությունները և կիրառությունը

	
	
	Դեկորատիվ կիրառական աշխատանքներում համապատասխան նյութերի և ռեսուրսների ընտրություն

	
	
	Նյութերի և ռեսուրսների խնայողական, անթափոն օգտագործում

	
	Նյութերի մշակում (ՆԿ 2)
	Նյութերի մշակման եղանակներ՝ կտրում, միացում, հավաքում

	
	
	Նյութերի մշակման ճիշտ եղանակի ընտրություն

	
	Կառուցվածքներ և մեխանիզմներ 
(ՆԿ 3)
	Պարզագույն մեխանիզմներ

	
	
	Տարբեր նպատակների  ծառայող մեխանիզմների կառուցվածքներ

	
	
	Շարժման փոխանցման և ղեկավարման համար նախատեսված մեխանիզմներ 

	




Գործընթացներ և արտադրություն
(ԳԱ)
	Գործիքներ և սարքավորումներ (ԳԱ 1)
	Նյութերի մշակման համար նախատեսված գործիքների և սարքավորումների անվտանգ շահագործում

	
	
	Նախագծային աշխատանքների համար անհրաժեշտ գործիքների և սարքավորումների ճիշտ ընտրություն

	
	Արտադրական գործընթաց 
(ԳԱ 2)
	Տարբեր ոլորտների արտադրական գործընթացներ  (ծանր և թեթև արդյունաբերություն, գյուղատնտեսություն և այլն)

	
	
	Արտադրական գործընթացի կազմակերպման համար անհրաժեշտ մասնագիտական հմտություններ

	
	Նախագծի կազմակերպում
(ԳԱ 3)
	Նախագծային աշխատանքների պլանավորում (քայլաշարի մշակում), կազմակերպում, վերահսկում և բարելավում

	
	
	Նախագծային փաստաթղթերի մշակում

	
	Ավտոմատացման տարրեր 
(ԳԱ 4)
	Մեխանիկական, էլեկտրական, պնևմատիկ, էլեկտրոնային վերահսկիչ համակարգեր

	
	
	Ավտոմատացման վերահսկում

	Ձեռնարկա-
տիրություն (Ձ)
	Ձեռնարկատիրա
կան գործունեություն 
(Ձ 1)
	Ձեռնարկատեր և ձեռնարկատիրություն

	
	
	Ապրանքներ և ծառայություններ

	
	
	Նորարարություն և ստեղծարարություն

	
	
	Բիզնես գաղափար

	
	
	Բիզնես պլան

	
	
	Ձեռնարկատիրական գործունեության հիմնական տեսակները

	
	
	Ավանդական և սոցիալական ձեռնարկատիրություն

	
	Ռեսուրսների կառավարում 
(Ձ 2)
	Ռեսուրսների արդյունավետ օգտագործում

	
	
	Արտադրության գործոններ

	
	Շուկայավարում 
(Ձ 3)
	Շուկայի հետազոտություն

	
	
	Գովազդ

	









Տեխնոլոգիա և կյանք 
(ՏԿ)
	Սննդի պատրաստում 
(ՏԿ 1)
	Խոհանոցի կահավորանք և խնամք, տեխնիկայի անվտանգ շահագործում, սպասքադրում

	
	
	Առողջ սննդի հիմնական սկզբունքներ։ Սննդային  սովորություններ

	
	
	Սննդի անվտանգություն և հիգիենա
Սննդային մակնշում և գովազդ

	
	
	Սննդի պատրաստման, պահպանման, վերամշակման սկզբունքներ, դրանց կապը  սննդարարության հետ

	
	Հագուստի նախագծում և մոդելավորում 
(ՏԿ 2)
	Հագուստին ներկայացվող պահանջներ

	
	
	Տարազ՝ ազգային հագուստ-զարդարանք

	
	
	Գործվածքի ընտրություն

	
	
	Հագուստի մոդելավորում

	
	
	Նորաձևության միտումներ

	
	Կենցաղ և ընտանիք           (ՏԿ 3)
	Անձնական հիգիենայի, վարվեցողության պարզ կանոններ

	
	
	Կենցաղային իրերի խնամք 

	
	
	Ընտանեկան բյուջե

	
	Դիզայն և կիրառական արհեստներ
(ՏԿ 4)
	Հագուստի, ինտերիերի, կենցաղային առարկաների ձևավորում

	
	
	Հայկական ժողովրդական արհեստներ և դեկորատիվ կիրառական արվեստ 

	
	
	Նյութերի գեղարվեստական մշակում 

	
	
	Դիզայն 

	
	
	Մասնագիտական կողմնորոշում




16. Աշխարհի ճանաչողության միասնական մեթոդաբանական հիմքերի ապահովման նպատակով առարկայի բովանդակությունը կառուցվում է նաև մի շարք ընդհանրական խաչվող հասկացությունների հենքի վրա: Դրանք առանցքային հասկացություններ են, որոնք օգնելու են սովորողներին միավորելու, փոխկապակցելու տարբեր առարկաներից ձեռք բերած գիտելիքները աշխարհի մասին ամբողջական պատկերացում ձևավորելու նպատակով: 
17. Այդ հասկացությունների լուսաբանմանը պետք է մեծ ուշադրություն դարձվի հանրակրթական դպրոցի բոլոր աստիճաններում, այդ թվում նաև «Տեխնոլոգիա» առարկայի բովանդակությունը ձևավորելիս: Առանձնացվում են հետևյալ խաչվող հասկացությունները.
1) Օրինաչափություն
2) Պատճառ և հետևանք
3) Մասշտաբ, համամասնություն, քանակ
4) Կառուցվածք  և գործառույթ 
5) Ժամանակ և տարածություն
6) Համակարգ և մոդել
7) Էներգիա,  նյութ
8) Կայունություն և փոփոխություն
9) Անհատ և հարաբերություններ
10) Անհատական և մշակութային արժեհամակարգ 
11) Համաշխարհայնացում

ԳԼՈՒԽ 5. ՈՒՍՈՒՄՆԱԿԱՆ ԳՈՐԾԸՆԹԱՑԻ ՈՒՍՈՒՄՆԱՄԵԹՈԴԱԿԱՆ ԵՎ
ՆՅՈՒԹԱՏԵԽՆԻԿԱԿԱՆ ԱՋԱԿՑՈՒԹՅԱՆ ՆԿԱՐԱԳՐՈՒԹՅՈՒՆԸ

18. «Տեխնոլոգիա» առարկայի ուսուցման գործընթացում կիրառվում են ուսումնական գործունեության հետևյալ տեսակները. 
1) տեսական գիտելիքների ձեռքբերում,
2) գործնական աշխատանքներ,
3) հետազոտություններ, ուսումնասիրություններ,
4) ստեղծագործական (դիզայներական) նախագծերի իրականացում:
19. Ուսուցման գործընթացում կարևորվում են նաև տեխնոլոգիական հրահանգների, նախագծային նկարագրությունների, ուսուցողական տեսանյութերի, մասնագիտական պատմությունների և տեղեկատվական նյութերի ընթերցումը և ունկնդրումը, որոնք նպաստում են սովորողների վերլուծական, հաղորդակցական և գործնական կարողությունների զարգացմանը
20. Առանձնակի կարևորություն է տրվում սովորողների ստեղծագործական, նախագծային գործունեությանը: Տեսական ուսուցմանը հատկացվում է ընդհանուր ժամաքանակի 25 -30%-ը: 
21. «Տեխնոլոգիա» առարկան ԲՏՃՄ առարկաներն ինտեգրող կարևոր օղակ է: Բնագիտական թեմաների արդյունավետ ուսուցման համար կարևոր գործոն կարող են լինել ինտեգրված գործնական աշխատանքները: Առարկայի ուսուցումը հիմնականում իրականացվում է գործնական աշխատանքների միջոցով,  ինչը ենթադրում է, որ դասի ընթացքում դասարանը պետք է բաժանվի երկու խմբի: Նպատակահարմար է, որ բաժանումը լինի ըստ նախասիրությունների, հետաքրքրությունների, դպրոցի և համայնքի հնարավորությունների, այլ ոչ ըստ սեռի:
22. «Տեխնոլոգիայի» ուսուցման գործընթացում հաշվի են առնվում յուրաքանչյուր սովորողին, այդ թվում՝ ԿԱՊԿՈՒ երեխաներին ներկայացվող պահանջները՝ անհատական մոտեցում ցուցաբերելով նրանց առանձնահատկություններին, կարողություններին, հմտություններին և կարիքներին, ստեղծելով  համապատասխան պայմաններ:

ԳԼՈՒԽ 6. ՈՒՍՈՒՄՆԱՌՈՒԹՅԱՆ ԱԿՆԿԱԼՎՈՂ ՎԵՐՋՆԱՐԴՅՈՒՆՔՆԵՐԻ ԳՆԱՀԱՏՈՒՄԸ

 23. 1-4-րդ դասարաններում և 5-րդ դասարանի առաջին կիսամյակում բոլոր առարկաներից, ինչպես նաև ֆիզիկական կրթություն և առողջ, անվտանգ կենսագործունեություն, արվեստ և արհեստ բնագավառների առարկաներից 5-12-րդ դասարաններում միավորային գնահատում չի իրականացվում: Սովորողի ամփոփիչ գնահատումն իրականացվում է բնութագրման միջոցով: Որպես կիսամյակային ամփոփիչ գնահատում յուրաքանչյուր առարկայից կազմվում է սովորողի առաջադիմության բնութագիր:
24. Միավորային գնահատումը կիրառվում է՝ սկսած 5-րդ դասարանի երկրորդ կիսամյակից: 
25. «Տեխնոլոգիա» առարկայի համար 5-րդ դասարանի 2-րդ կիսամյակի և 6-րդ դասարանի 1-ին և 2-րդ կիսամյակների համար ստուգման ձև կարող է լինել կիսամյակի ընթացքում կատարված ստեղծագործական նախագծի պաշտպանությունը։




